钦定古今图书集成/理学汇编/经籍典/第051卷 > 《易经》 > 系辞传第十二章
## 钦定古今图书集成/理学汇编/经籍典/第051卷 > 《易经》 > 系辞传第十二章

“河出图，洛出《书》”，圣人则之。

〈正义〉“河出图，洛出书，圣人则之”者，如郑康成之义，则《春秋纬》云：“河以通干出天苞，洛以流坤吐地符。河龙图发，洛龟书成。《河图》有九篇，《洛书》有六篇。”孔安国以为《河图》则八卦是也，《洛书》则九畴是也。〈大全〉南轩张氏曰：“通于天者，河也。”有龙马负图而出，“比圣

“人之德上配于天” ，而天降其祥也；中于地者，洛也，有神龟戴书而出，比圣人之德下及于地，而地呈其瑞也。圣人则之。故《易》兴于世，然后象数推之以前民用，卦爻推之以前民行，而示天下后世也。